
A formális és az informális intézmények kapcsolata. 

Az információtechnológia (IT) szerepe jelentősen megnőtt az utóbbi évtizedekben. A szolgáltatásmenedzsment és az információtechnológia elválaszthatatlanná váltak, olyannyira, hogy az IT szabványok lefedik a teljes szolgáltatási életciklust. A szolgáltatások gördülékeny működéséhez elengedhetetlenné vált a megfelelően szervezett információtechnológiai infrastruktúra: azaz a hálózatok, létesítmények, hardverek, szoftverek, melyek az információtechnológiai szolgáltatásnyújtáshoz, illetve az ezzel összefüggő fejlesztéséhez, teszteléshez, támogatásához, megfigyeléséhez szükségesek.
Munkámban az intézményi közgazdaságtani elméleti háttérbe ágyazva mutatom be az IT szolgáltatásmenedzsment gyakorlati megvalósulását. „A szabványokat intézményeknek tekinthetjük” - Sterns és Reardon (2001) e megállapítása adja munkám elméleti alapját. Az IT szabványokra koncentrálok, melyek elsősorban minimális minőségi, biztonsági, illetve információs szabványok pozitív és negatív hatásait hordozzák magukban. A formális, azaz de jure, valamint az informális, azaz de facto szabványok kapcsolatát mutatom be konkrét példán keresztül. Az információtechnológia területén egy formális és egy informális szabvány kapcsolatát vizsgálom: konkrétan az MSZ ISO/IEC 20000 Informatikai szolgáltatásirányítási rendszerek formális, valamint az ITIL de facto szabvány közötti kapcsolatot mutatom be. Az MSZ ISO/IEC 20000 de jure szabvány a nemzetközi szabályozáshoz kötődik, a Nemzetközi Szabványügyi Testület és az Nemzetközi Elektrotechnikai Bizottság nemzetközi szervezetek hozták létre. Az ITIL, azaz az IT Infrastruktúra Könyvtár az információtechnológia területén globálisan elterjedt de facto szabvány, Magyarországon ezen a területen az egyik legelterjedtebb. Célom bemutatni, hogy az elméleti közgazdaságtan az elméleti közgazdaságtan eredményeinek menedzsment területen történő alkalmazását.



